કચ્છની એક માત્ર સિવિલ હોસ્પીટલમાં છેલ્લા 17 દિવસમાં સુવિધાના અભાવે મોટાપાયે નવજાત શિશુના મોત નીપજતાં કોંગ્રેસ લઘુમતી મોરચાએ હોસ્પીટલમાં જઈને દેકારો મચાવ્યો હતો. જી. કે. જનરલમાં આખા કચ્છમાંથી દર્દીઓ આવે છે તેની સામે નવજાત શિશુની સારવાર માટે જયાં રાખવામાં આવે છે તે એનઆઈસીયુની સંખ્યા જ ઓછી છે છતાં સારી સારવારની ગુલબાંગો ફેંકતા સંચાલકો કે સરકારે આ મામલે કોઈ પગલા લીધા નથી.